pythainlp/thai-wiki-dataset-v4 huggingface dataset:
กีฬายูโดในเอเชียนเกมส์ 2022

<table class="infobox" cellpadding="3" style="width:27em; text-align:left; font-size:90%; line-height:1.5em; border-collapse:collapse;">
<tr><td colspan="2" style="text-align:center; font-size:125%; font-weight:bold; border-bottom:1px solid #aaa;">ยูโด<br>ในAsian Games</td></tr>
<tr><td colspan="2" style="text-align:center; border-bottom:1px solid #aaa;"> </td></tr><tr><th>วันที่</th><td> TBD
</td></tr></table>
กีฬายูโดในเอเชียนเกมส์ 2022 จะจัดขึ้นที่เมืองหางโจว สาธารณรัฐประชาชนจีน ตั้งแต่วันที่ 11 ถึง 14 กันยายน พ.ศ. 2565 การแข่งขันถูกเลื่อนออกไปเป็นวันที่ยังไม่ได้กำหนด
กีฬาไตรกีฬาในโอลิมปิกฤดูร้อน 2024

การแข่งขันกีฬาไตรกีฬาในโอลิมปิกฤดูร้อน 2024 ที่กรุงปารีสมีกำหนดจัดขึ้นตั้งแต่วันที่ 30 กรกฎาคมถึง 5 สิงหาคม พ.ศ. 2567 ที่สะพานอะเลคซันดร์ที่ 3 โดยมีนักกีฬาทั้งหมด 110 คนเข้าร่วมแข่งขันในแต่ละประเภทชายและหญิง หลังจากประสบความสำเร็จอย่างล้นหลามที่โตเกียว 2020 การแข่งขันผลัดผสมยังคงอยู่ในรายการไตรกีฬาเป็นครั้งที่สองในโอลิมปิก
รูปแบบ.
ไตรกีฬาโอลิมปิกประกอบด้วยสามองค์ประกอบ ว่ายน้ำ 1.5 กิโลเมตร (0.93 ไมล์) ปั่นจักรยาน 40 กิโลเมตร (25 ไมล์) และวิ่ง 10 กิโลเมตร (6.2 ไมล์) การแข่งขันจะอยู่ในรูปแบบของรายการเดียวระหว่างผู้แข่งขันทั้งหมดโดยไม่มีการแบ่งฮีต
รายการทีมผสมใหม่ประกอบด้วยทีมสี่คน (ชายสองคนและผู้หญิงสองคน) นักกีฬาแต่ละคนเล่นไตรกีฬาว่ายน้ำ 300 เมตร (980 ฟุต) ปั่นจักรยาน 8 กิโลเมตร (5.0 ไมล์) และวิ่ง 2 กิโลเมตร (1.2 ไมล์) ในรูปแบบผลัด
การคัดเลือก.
การคัดเลือกนักกีฬาไตรกีฬาในโอลิมปิกฤดูร้อน 2024 เริ่มในวันที่ 27 พฤษภาคม พ.ศ. 2565 และสรุปอีกสองปีต่อมาในวันเดียวกัน โดยนักกีฬา 110 คนจากคณะกรรมการโอลิมปิกแห่งชาติของตน มีจำนวนนักกีฬาสูงสุดได้ 3 คนต่อเพศ โดยฝรั่งเศสได้โควต้านักกีฬา 4 ตำแหน่ง (2 คนต่อเพศ) ในฐานะประเทศเจ้าภาพ
ปฏิทินการแข่งขัน.
เวลาทั้งหมดเป็นเวลายุโรปกลางฤดูร้อน (UTC+2)
การแข่งขันประเภทบุคคลชายเดิมมีแผนจัดวันที่ 30 กรกฎาคม พ.ศ. 2567 แต่ได้ถูกเลื่อนไปเนื่องจากปัญหาคุณภาพน้ำของแม่น้ำแซน
ประเทศที่เข้าร่วม.
มีนักกีฬาทั้งหมด 110 คน จาก 42 ชาติ
<templatestyles src="Div col/styles.css"/>
พระอิศวรี

อิศวรี (Sanskrit: ईश्वरी, IAST: Īśvarī) เป็นฉายานามในศาสนาพราหมณ์ ฮินดู อันมาจากภาษาสันสกฤต หมายถึง พระเทพีอันเป็นอิตถีพละของพระอิศวร นอกจากนี้ยังหมายถึงศักติ หรืออิตถีพละศักดิ์ของตรีมูรติ ได้แก่ นางพระสุรัสวดี นางศรีเทพี และเจ้าแม่ศรีมหาอุมาเทวี
นิรุกติศาสตร์.
ตามรากศัทพ์ของนามนี้หมายถึง สตรี หรือ เทพีผู้เป็นใหญ่ ฉายา อิศวรี Īśvarī นี้หมายถึง เทพีผู้เป็นใหญ่มักนิยมใช้โดยมากในลัทธิศักติ
พระนางภัทรา

ภัทรา (Sanskrit: भद्रा) ในศาสนาฮินดูหมายถึงพระเทพีองค์หนึ่งอันมีหลายอิสริยยศเกียรติยศหลายฐานะ #เปลี่ยนทาง ได้แก่ชายาแห่งท้าวกุเวร บุตรีพระจันทร์ และชายาแห่งพระกฤษณะอันเป็นเชษฐาของพระพลเทพและ พระนางสุภัทรา และโยคินีสหายอัศวินสตรี (อัษฏะนายิกา) ของทุรคา
ในฐานะชายาของท้าวกุเวร.
ภัทรา หรือ นามคำไวพจน์ของนางอื่น ๆ เช่น ยักษี, ชหวี (Chhavi), ริทธิ, มโนหระ, นันธี, สหเทวี และกุเวรี เป็นเทพีแห่งศิริสวัสดิ์พิพัฒน์มงคล และคืออิตถีพละภริยาของท้าวกุเวร ในเทพปกรณัมพราหมณ์ ฮินดูกล่าวว่า นางคือบุตรีแห่งพญาอสูรนามว่า มูระ โดยมีบุตรสามองค์ คือ พระนลกุวร พระมณีภัทร และมยุราช และบุตรี คือ นางมีนากษี (Minakshi) ต่อมานางได้เสด็จไปประทับสถิตย์ ณ นครอลกาปุรี (Alkapuri) พร้อมด้วยภัสดาของนาง หลังจากราวณะทำการรัฐประหารชิงราชสมบัติพระเจ้าแผ่นดินแห่งนครลงกา (ปัจจุบัน คือ ประเทศศรีลังกา)
ในฐานะธิดาของพระจันทร์.
บางในเทพปกรณัม เช่น มหาภารตะ นางภัทราคือบุตรีของพระจันทร์ (หรือ พระอาทิตย์) และได้เสกสมรสกับพระฤๅษีอุฒัฑยะ และพระพิรุณอันทรงปารถนาด้วยจิตปฏิพัทธ์ต่อนางนั้นได้ชิงตัวนางไปจากอาศรมของพระฤๅษีภัสดาของนาง และมิยอมคืนนางแด่พระฤๅษีนารอด อันเป็นทูตมาเจรจานำพานางกลับคืนแด่ภัสดาของนาง พระฤๅษีอุฒัฑยะจึงสำแดงฤทธานุภาพด้วยการบันดาลให้น้ำแลมหาสมุทรทั้งหลายในอาณัติของพระพิรุณแห้งเหือดไปเป็นการอบรมเพื่อการสำนึกของความผิดอันได้ปฏิบัติลงไป แลอธิษฐานอาญาสิทธิ์ว่า 
<templatestyles src="แม่แบบ:คำพูด/style.css" />"สรัสวดีจงหายไปในทะเลทราย และให้ดินแดนนี้ซึ่งถูกชาวประชาทิ้งร้าง กลายเป็นมลทิน" 
<templatestyles src="แม่แบบ:คำพูด/style.css" />"เมื่อแผ่นดินแห้งผากแล้ว พระวรุณาก็ยอมจำนนต่อพระฤๅษีอุฒัฑยะและนำภัทราถวายคืนมาแด่พระฤๅษีภัสดาของนาง และพระฤๅษีอุฒัฑยะจึงคืนน้ำแลมหาสมุทรทั้งหลายในอาณัติของพระพิรุณอันแห้งเหือดไปกลับคืนมาดังเดิม"
ในฐานะชายาของพระกฤษณะ.
นางเป็นหนึ่งในอัษฏะภริยา ชายาทั้งเแปดนางของพระกฤษณะ ตามเทพปกรณัมในคัมภีร์ภควัตปุราณะ นามของนางปรากฏในคัมภีร์เทพปกรณัมนี้ในฐานะชายาองค์ที่แปดของพระกฤษณะ ระบุว่าเป็นลูกพี่ลูกน้องของพระองค์ (ไม่ขนาน) (มารดาของนางเป็นขนิษฐาของปิตุลา) คัมภีร์เทพปกรณัมวิษณุปุราณะและหริวังศะกล่าวว่านางเป็นบุตรีของธริชตะเกตุ หรือ ราชธิดาแห่งแคว้นโกศล
เทศกาลภาพยนตร์ลอนดอน

เทศกาลภาพยนตร์ลอนดอน เป็นเทศกาลภาพยนตร์ประจำปีที่ก่อตั้งขึ้นในปี ค.ศ. 1957 และจัดขึ้นในสหราชอาณาจักร โดยจัดขึ้นเป็นเวลา 2 สัปดาห์ในช่วงเดือนตุลาคม โดยได้รับความร่วมมือจากสถาบันภาพยนตร์อังกฤษ ทำการฉายภาพยนตร์สารคดี และหนังสั้นมากกว่า 300 เรื่องจากประมาณ 50 ประเทศ
ประวัติ.
ในงานเลี้ยงอาหารค่ำในปี ค.ศ. 1953 ที่บ้านของ ดิลีส พาวเวลล์ นักวิจารณ์ภาพยนตร์ของหนังสือพิมพ์เดอะซันเดย์ไทมส์ ซึ่งเจมส์ ควินน์ ผู้จัดเทศกาลภาพยนตร์ได้เข้าร่วมงานนี้ด้วย และแนวคิดของเทศกาลภาพยนตร์ลอนดอนก็ถูกหยิบยกขึ้นมาพูดภายในงาน ควินน์ได้เริ่มงานเทศกาลภาพยนตร์ลอนดอนครั้งแรกซึ่งจัดขึ้นที่โรงภาพยนตร์แห่งชาติแห่งใหม่ (ปัจจุบันเปลี่ยนชื่อเป็น BFI Southbank) ตั้งแต่วันที่ 16-26 ตุลาคม ค.ศ. 1957 การจัดงานครั้งแรกฉายภาพยนตร์ 15-20 เรื่องจากการคัดเลือกของผู้กำกับไปจนถึงภาพยนตร์ที่ประสบความสำเร็จในเทศกาลอื่น ๆ รวมถึง Throne of Blood ของอากิระ คูโรซาวะ (ซึ่งฉายเปิดเทศกาล), Aparajito ของสัตยชิต ราย, Kanal ของ Andrzej Wajda, White Nights ของ Luchino Visconti, The Seventh Seal ของอิงมาร์ เบิร์กแมน, The Night of Calibria ของเฟเดรีโก เฟลลีนี และ A Face in the Crowd ของ Elia Kazan การจัดงานครั้งแรกได้รับการสนับสนุนจากเดอะซันเดย์ไทมส์
คลองคูจาม

คลองคูจาม หรือ คลองปทาคูจาม ในแผนที่กรุงศรีอยุธยาสมัยสมเด็จพระนารายณ์มหาราช ทำโดยช่างแผนที่ฝรั่งเศสที่ชื่อฌัก นีกอลา เบแล็ง ระบุตำแหน่งคลองคูจามว่า คูจามน้อย คู่กับคลองคูจามใหญ่หรือคลองตะเคียน โดยระหว่างคลองคูจามทั้งสองเป็นที่ตั้งของเวียงเหล็ก (ปท่าคูจาม) ซึ่งเป็นชุมชนชาวสยามกลุ่มรัฐสุพรรณภูมิที่ปรากฏในตำนานพระเจ้าอู่ทอง
คลองคูจามเป็นคลองลัดแม่น้ำเจ้าพระยา ขุดจากริมแม่น้ำเจ้าพระยาทางฝั่งใต้นอกเกาะเมือง บริเวณบ้านสำเภาล่ม (อยู่ถัดทางตะวันออกวัดพุทไธศวรรย์) ยาวเป็นเส้นตรงลงไปทางทิศใต้ ไหลมารวมกับคลองตะเคียนหลังมัสยิดช่อฟ้า (ฝั่งเหนือตะเกี่ยโภคิน) ไปออกแม่น้ำเจ้าพระยาใกล้เกาะเรียน คลองมีความยาวประมาณ 3 กิโลเมตร 
ประวัติ.
ในสมัยกรุงศรีอยุธยามีชาวมุสลิม ทั้งที่เป็นราชการ ทำมาค้าขาย ทำนาทำไร่ มีส่วนหนึ่งอาศัยอยู่บริเวณคลองตะเคียนและคลองคูจาม ในสมัยสมเด็จพระนารายณ์มหาราช พระองค์ทรงพระกรุณาโปรดเกล้าฯ ให้มอญใหม่ที่อพยพมาจากเมืองเมาะตะมะ มาตั้งบ้านเรือนอยู่บริเวณคลองคูจามบ้าง สามโคกบ้าง ในแผนที่ร่างของเอ็งเงิลแบร์ท เค็มพ์เฟอร์ มีตลาดน้ำปากคลองคูจาม เห็นเรือขนาดเล็กจอดเรียงรายหนาแน่น ริมฝั่งตะวันออกของปากคลองระหว่างปากคลองตะเคียนกับปากแม่น้ำหน้าป้อมเพชร ซึ่งตำแหน่งนี้น่าจะเป็นปากคลองคูจาม สอดคล้องกับคำพรรณนาภูมิสถานกรุงศรีอยุธยา "อนึ่ง (ลูก) แขกชวามาลายู บันทุกหมากเกาะ แลหวายตะค้า กะแชงเตย สรรพเครื่องสินค้าปากใต้ บันทุกเรือปากกว้างสิบศอกสามวา มาทอดสมอขายอยู่ ที่ตรงปากคลองคูจาม" หลังเสียกรุงศรีอยุธยาครั้งที่สอง ทางราชการได้อพยพชาวปัตตานีมาอยู่ที่กรุงศรีอยุธยาบริเวณปากคลองคูจามและคลองตะเคียน
ย่านคลองคูจามมีแขกจามอาศัยตั้งหลักแหล่งทำมาหากินมาเนิ่นนาน พวกแขกจามมีอาชีพสานเสื่อลันไต สานภาชนะใส่สิ่งของต่าง ๆ (สมุก) เพื่อจำหน่ายและรังจ้างทั่วไป มีแนวคลองที่ได้รับการขุดลอกแล้วเมื่อ พ.ศ. 2538 ริมคลองทั้งสองด้านบางช่วงเป็นที่ตั้งบ้านเรือนของชาวมุสลิม บางช่วงเป็นที่ว่างเปล่ามีต้นไม้ขึ้นปกคลุม ปัจจุบันคลองคูจามแทบไม่อาจเรียกได้ว่าเป็นคลอง เพราะมีบ้านเรือนมากมายรุกล้ำ บางช่วงของทางน้ำถูกถนนปิดกั้น
โชวะ (1312–1317)

โชวะ  เป็นศักราชของญี่ปุ่นหลังศักราชโอโชและก่อนศักราชบุนโพ ช่วงเวลานี้กินเวลาหลายปีตั้งแต่เดือนเมษายน ค.ศ. 1312 ถึงเดือนมีนาคม ค.ศ. 1317 ซึ่งจักรพรรดิผู้ครองราชย์ในช่วงเวลานี้คือจักรพรรดิฮานาโซโนะ (花園天皇)
นิรุกติศาสตร์.
ชื่อศักราชนี้มาจาก ซึ่งเป็นหนังสือจีนคลาสสิกที่แต่งขึ้นในปี ค.ศ. 941-945 หลังจากการล่มสลายของราชวงศ์ถัง อักษรตัวแรกคือ โช (正) หมายถึง "ถูกต้อง ตรงไปตรงมา จริง" ขณะที่อักษร 和 (วะ) หมายถึง "สันติภาพ" และอาจเล่นคำกับคำว่า วะ (倭) ซึ่งเป็นชื่อสมัยโบราณของญี่ปุ่น ชื่อศักราชนี้ออกเสียงเหมือนกับศักราชโชวะของจักรพรรดิฮิโรฮิโตะ แต่ชื่อศักราชนั้นเขียนด้วยตัวอักษร 昭 ("มีชื่อเสียง") สำหรับคำว่าโช
เหตุการณ์ในศักราชโชวะ.
ในขั้นต้น อดีตจักรพรรดิฟูชิมิบริหารราชสำนักตลอดระยะเวลาที่ทรงพระผนวชเป็นพระภิกษุ
หมายเหตุ.
<templatestyles src="Reflist/styles.css" />
ช้าง เอฟเอคัพ 2565–66

การแข่งขัน ไทยเอฟเอคัพ 2565–66 (หรือ ช้าง เอฟเอคัพ 2565–66 ตามชื่อผู้สนับสนุนหลัก) เป็นการแข่งขันไทยเอฟเอคัพ ฤดูกาลที่ 27 โดยจัดการแข่งขันแบบแพ้คัดออก จัดขึ้นโดยสมาคมกีฬาฟุตบอลแห่งประเทศไทย ในพระบรมราชูปถัมภ์ ซึ่งทีมที่ชนะเลิศจะได้สิทธิ์เป็นตัวแทนจากไทยในการแข่งขันเอเอฟซีแชมเปียนส์ลีก รอบคัดเลือกเพลย์ออฟ รวมไปถึงการแข่งขันไทยแลนด์แชมเปียนส์คัพ กับทีมชนะเลิศการแข่งขันไทยลีก ฤดูกาล 2565–66
รอบการแข่งขัน.
รอบคัดเลือก.
การจับสลากแบ่งสายมีขึ้นในวันที่ 14 กันยายน 2565 โดยมีทั้งหมด 26 สโมสรที่เข้าร่วมการแข่งขันในรอบคัดเลือก ประกอบด้วยทีมจากไทยแลนด์ อเมเจอร์ลีก 16 สโมสร, ไทยลีก 3 7 สโมสร และไทยลีก 2 3 สโมสร โดยแบ่งเป็นการแข่งขันทั้งหมด 13 คู่ และอีก 83 สโมสรจะได้สิทธิ์ผ่านเข้าสู่รอบแรกโดยอัตโนมัติ การแข่งขันมีขึ้นในวันที่ 21 และ 28 กันยายน 2565
รอบแรก.
สโมสรที่ผ่านเข้ารอบจากรอบคัดเลือก 13 สโมสร รวมกับสโมสรที่ชนะผ่านอีก 83 สโมสร (ประกอบด้วยทีมจากไทยแลนด์ อเมเจอร์ลีก 41 สโมสร, ไทยลีก 3 29 สโมสร และไทยลีก 2 13 สโมสร) เข้าแข่งขันในรอบแรก โดยการจับสลากประกบคู่มีขึ้นเมื่อวันที่ 14 กันยายน 2565 การแข่งขันมีขึ้นในวันที่ 21 กันยายน และ 5 ตุลาคม 2565
รอบ 64 ทีมสุดท้าย.
สโมสรที่ผ่านเข้ารอบจากรอบคัดเลือก 48 สโมสร (ประกอบด้วยทีมจากไทยแลนด์ อเมเจอร์ลีก 14 สโมสร, ไทยลีก 3 21 สโมสร และไทยลีก 2 13 สโมสร) รวมกับสโมสรในไทยลีกอีก 16 สโมสร เข้าแข่งขันในรอบ 64 ทีมสุดท้าย โดยการจับสลากประกบคู่มีขึ้นเมื่อวันที่ 10 ตุลาคม 2565 เวลา 14:00 น. ณ ห้องเมต้า 1 สโมสรราชพฤกษ์ การแข่งขันมีขึ้นในวันที่ 1–2 พฤศจิกายน 2565
รอบ 32 ทีมสุดท้าย.
สโมสรที่ผ่านเข้ารอบจากรอบ 64 ทีมสุดท้าย 32 สโมสร (ประกอบด้วยทีมจากไทยแลนด์ อเมเจอร์ลีก 3 สโมสร, ไทยลีก 3 8 สโมสร, ไทยลีก 2 8 สโมสร และไทยลีก 13 สโมสร) เข้าแข่งขันในรอบ 32 ทีมสุดท้าย โดยการจับสลากประกบคู่มีขึ้นเมื่อวันที่ 8 พฤศจิกายน 2565 เวลา 14:00 น. ณ ชั้น 24 อาคารเฉลิมพระเกียรติ 7 รอบพระชนมพรรษา การกีฬาแห่งประเทศไทย การแข่งขันมีขึ้นในวันที่ 30 พฤศจิกายน–1 ธันวาคม 2565
รอบ 16 ทีมสุดท้าย.
สโมสรที่ผ่านเข้ารอบจากรอบ 32 ทีมสุดท้าย 16 สโมสร (ประกอบด้วยทีมจากไทยลีก 3 3 สโมสร, ไทยลีก 2 4 สโมสร และไทยลีก 9 สโมสร) เข้าแข่งขันในรอบ 16 ทีมสุดท้าย โดยการจับสลากประกบคู่มีขึ้นเมื่อวันที่ 18 มกราคม 2566 เวลา 14:00 น. ณ ห้องเมต้า สโมสรราชพฤกษ์ การแข่งขันมีขึ้นในวันที่ 8 กุมภาพันธ์ 2566
รอบก่อนรองชนะเลิศ.
สโมสรที่ผ่านเข้ามาจากรอบ 16 ทีมสุดท้าย ประกอบด้วยสโมสรจากไทยลีก จำนวน 7 สโมสร และสโมสรจากไทยลีก 2 จำนวน 1 สโมสร การจับสลากประกบคู่มีขึ้นในวันที่ 15 กุมภาพันธ์ 2566 การแข่งขันในรอบก่อนรองชนะเลิศจะมีขึ้นในวันที่ 1 มีนาคม 2566
รอบรองชนะเลิศ.
สโมสรที่ผ่านเข้ามาจากรอบก่อนรองชนะเลิศ ประกอบด้วยสโมสรจากไทยลีก จำนวน 4 สโมสร การจับสลากประกบคู่มีขึ้นในวันที่ 28 มีนาคม 2566 การแข่งขันในรอบรองชนะเลิศจะมีขึ้นในวันที่ 19 เมษายน 2566
รอบชิงชนะเลิศ.
การแข่งขันในรอบชิงชนะเลิศจะมีขึ้นในวันที่ 28 พฤษภาคม 2566
 "ณ วันที่ 19 เมษายน 2566"
กาดำแห่งวังชั้นใน

กาดำแห่งวังชั้นใน (; โรมาจิ: "Kōkyū no Karasu") เป็นซีรีส์ไลต์โนเวลญี่ปุ่น เขียนโดยคิโกะ ชิรากาวะ และวาดภาพประกอบโดยอายูโกะ ตีพิมพ์โดยสำนักพิมพ์ชูเอชะเป็นหนังสือในเครือชูเอชะออเรนจ์บุงโกะทั้งหมด 7 เล่มระหว่างเดือนเมษายน พ.ศ. 2561 ถึงเมษายน พ.ศ. 2565 ซีรีส์อนิเมะโทรทัศน์ดัดแปลงสร้างโดยสตูดิโอบันไดนัมโกะพิคเจอร์ส ออกอากาศตั้งแต่เดือนตุลาคมถึงธันวาคม พ.ศ. 2565
ซีรีส์เรื่องนี้มีฉากในประเทศจีนยุคโบราณ
ให้เสียงโดย: ซากุ มิซูโนะ
ให้เสียงโดย: มาซาอากิ มิซูนากะ
ให้เสียงโดย: ทากุ ยาชิโระ
ให้เสียงโดย: มาริกะ โคโนะ
ให้เสียงโดย: โนบูนางะ ชิมาซากิ
ให้เสียงโดย: โนบูฮิโกะ โอกาโมโตะ
ให้เสียงโดย: มานะ ฮิราตะ
ให้เสียงโดย: เรนะ อูเอดะ
รูปแบบต่าง ๆ.
ไลต์โนเวล.
!width=4%|#
!width=48%|วันที่ออกจำหน่ายในญี่ปุ่น
!width=48%|ISBN ในญี่ปุ่น
<tr style="text-align: center;"><th scope="row" id="vol1" style="text-align: center; font-weight: normal; background-color: transparent;">1</th></td><td> 20 เมษายน พ.ศ. 2561</td><td></td></tr>
<tr style="text-align: center;"><th scope="row" id="vol2" style="text-align: center; font-weight: normal; background-color: transparent;">2</th></td><td> 18 ธันวาคม พ.ศ. 2561</td><td></td></tr>
<tr style="text-align: center;"><th scope="row" id="vol3" style="text-align: center; font-weight: normal; background-color: transparent;">3</th></td><td> 21 สิงหาคม พ.ศ. 2562</td><td></td></tr>
<tr style="text-align: center;"><th scope="row" id="vol4" style="text-align: center; font-weight: normal; background-color: transparent;">4</th></td><td> 17 เมษายน พ.ศ. 2563</td><td></td></tr>
<tr style="text-align: center;"><th scope="row" id="vol5" style="text-align: center; font-weight: normal; background-color: transparent;">5</th></td><td> 18 ธันวาคม พ.ศ. 2563</td><td></td></tr>
<tr style="text-align: center;"><th scope="row" id="vol6" style="text-align: center; font-weight: normal; background-color: transparent;">6</th></td><td> 20 สิงหาคม พ.ศ. 2564</td><td></td></tr>
<tr style="text-align: center;"><th scope="row" id="vol7" style="text-align: center; font-weight: normal; background-color: transparent;">7</th></td><td> 21 เมษายน พ.ศ. 2565</td><td></td></tr>
</table>
อนิเมะ.
เมื่อวันที่ 14 ธันวาคม พ.ศ. 2564 มีการประกาศดัดแปลงเป็นอนิเมะ ภายหลังมีการยืนยันว่าเป็นซีรีส์โทรทัศน์ ผลิตโดยสตูดิโอบันไดนัมโกะพิคเจอร์ส กำกับโดยชิซูรุ มิยาวากิ ดูแลบทโดยซาโตมิ โอชิมะ ออกแบบตัวละครสำหรับแอนิเมชันโดยชินจิ ทาเกอูจิ และบรรเลงดนตรีประกอบโดยอาซามิ ทาจิบานะ มีกำหนดออกอากาศในวันที่ 1 ตุลาคม พ.ศ. 2565 ทางช่อง Tokyo MX, GYT, GTV, BS11 และ KTV เพลงเปิดชื่อเพลงว่า "Mysterious" ร้องโดยวงควีนบี ส่วนเพลงปิดชื่อเพลงว่า "นัตสึ โนะ ยูกิ" (夏の雪, Natsu no Yuki, "หิมะเหมันต์") ร้องโดย Krage
ตระกูลแห่งมังกร

ตระกูลแห่งมังกร  เป็นละครโทรทัศน์อเมริกัน แนวดรามา และแฟนตาซี เป็นเรื่องราวภาคย้อนอดีตของ"มหาศึกชิงบัลลังก์" (2011–2019) เป็นละครชุดที่สองในแฟรนไชส์นี้ สร้างโดยจอร์จ อาร์. อาร์. มาร์ติน และไรอัน คอนดัล ออกอากาศบนช่องเอชบีโอ จากนวนิยายเรื่อง "อัคคีและโลหิต" อำนวยการสร้าง (showrunner) โดย ไรอัน คอนดัล และมิเกล ซาพอร์ชนิก 
ละครเรื่องนี้เป็นเรื่องราว 200 ปีก่อนเหตุการณ์ใน"มหาศึกชิงบัลลังก์" 172 ปีก่อนการเกิดของแดเนริส ทาร์แกเรียน ทายาทของราชวงศ์นี้และ 100 ปีหลังจากเจ็ดอาณาจักรถูกรวมเป็นหนึ่งโดยทาร์แกเรียน เป็นจุดเริ่มต้นของจุดสิ้นสุดของตระกูลทาร์แกเรียน เหตุการณ์ที่นำไปสู่สงครามสืบราชบัลลังก์ หรือที่รู้จักกันในชื่อ "การเต้นรำของมังกร"
"ตระกูลแห่งมังกร" ยืนยันการสร้างในเดือนตุลาคม 2019 โดยเริ่มคัดเลือกนักแสดงในเดือนกรกฎาคม 2020 และการถ่ายภาพหลักเริ่มในเดือนเมษายน 2021 ในสหราชอาณาจักร ละครฉายรอบปฐมทัศน์เมื่อวันที่ 21 สิงหาคม 2020 ฤดูกาลแรกมีสิบตอน โดยห้าวันหลังจากรอบปฐมทัศน์ ละครได้ประกาศให้การสร้างต่อฤดูกาลที่สอง ซึ่ง ไรอัน คอนดัล เป็นผู้อำนวยการสร้างเดี่ยวในฤดูกาลที่สอง
ฤดูกาลแรกได้รับคำชมเป็นอย่างมาก และสามารถสร้างสถิติ "ผู้รับชมสูงสุดในวันแรก" เป็นประวัติการณ์ของ HBO โดยมีผู้เข้าชมมากกว่า 10 ล้านวิว และในการประกาศผล ลูกโลกทองคำ ครั้งที่ 80 ได้รับรางวัล Best Television Series – Drama และ เอ็มมา ดาร์ซีย์ ได้รับการเสนอชื่อเข้าชิง Best Actress in a Television Series – Drama . และได้รับการเสนอชื่อเข้าชิงรางวัล Emmy Award 9 รายการ (รวม Outstanding Drama Series) และได้รับ 3 รางวัลจาก British Academy Television Craft Awards.
วัดเขาเก้าแสน

วัดเขาเก้าแสน เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลเขารูปช้าง อำเภอเมืองสงขลา จังหวัดสงขลา 
วัดเขาเก้าแสน หรือที่ชาวบ้านเรียกว่า วัดเก้าเส้ง มีเรื่องเล่าว่ามีเจ้าเมืองเมืองหนึ่งชื่อ นายแรง ได้ขนเงินจำนวนเก้าแสนบาทลงเรือสำเภาเพื่อไปร่วมสร้างเจดีย์พระธาตุ จังหวัดนครศรีธรรมราช แต่เกิดคลื่นซัดระหว่างเดินทาง ทำให้ไปไม่ทันพิธี จึงได้ให้ลูกน้องขนเงินทั้งหมดไปให้บนยอดเขาและให้ตัดศีรษะตัวเองเพื่อเฝ้าสมบัติบนยอดเขา จึงเป็นที่มาของชื่อวัดเก้าแสน แต่ชาวบ้านเรียกผิดเพี้ยนมาเป็นวัดเก้าเส้ง บนยอดเขามีก้อนหินขนาดใหญ่อยู่ลูกหนึ่ง เรียกว่า "หัวนายแรง" วัดเขาเก้าแสนตั้งวัดเมื่อวันที่ 24 ธันวาคม พ.ศ. 2547 ได้รับพระราชทานวิสุงคามสีมาเมื่อวันที่ 14 กันยายน พ.ศ. 2564
ภายในวัดมีวิหารพระพุทธมารดา ภายในประดิษฐานพระพุทธรูปปางประสูติ และกลางลานวัด ประดิษฐานพระพุทธรูปปางมารวิชัยองค์ใหญ่นามว่า "พระพุทธเมตตา" บนยอดเนินประดิษฐาน "พระเจดีย์ยอดเขาเก้าเส้ง" เป็นเจดีย์ทรงลังกาก่ออิฐถือปูน ศิลปะรัตนโกสินทร์ตอนต้น ผู้สร้างเจดีย์ คือ พระยาวิเชียรคีรี (บุญสังข์ ณ สงขลา) สร้างขึ้นประมาณปี พ.ศ. 2372 เมื่อครั้งในช่วงย้ายเมืองมาฝั่งบ่อยาง
พรมแดนเกาหลีเหนือ–รัสเซีย

พรมแดนเกาหลีเหนือ-รัสเซีย ประกอบด้วย "พรมแดนทางบก" 17.3 กิโลเมตร (10.7 ไมล์) และ "พรมแดนทางทะเล" 22.1 กิโลเมตร (12 ไมล์ทะเล) ตามคำจำกัดความอย่างเป็นทางการของรัสเซีย เป็นพรมแดนระหว่างประเทศที่สั้นที่สุดจากบรรดาพรมแดนของประเทศรัสเซีย
คำอธิบาย.
พรมแดนทางบกระหว่างรัสเซียและเกาหลีเหนือทอดยาวไปตามร่องน้ำของแม่น้ำตูเมนจนถึงปากแม่น้ำ ในขณะที่พรมแดนทางทะเลแบ่งน่านน้ำอาณาเขตของทั้งสองประเทศในเขตทะเลญี่ปุ่น
สนธิสัญญาพรมแดนหลักลงนามเมื่อวันที่ 17 เมษายน ค.ศ. 1985 โดยมีสนธิสัญญาไตรภาคีระบุตำแหน่งของจุดสามเหลี่ยมจีน–เกาหลีเหนือ–รัสเซียแยกออกมา พรมแดนเกาหลีเหนือ–รัสเซียและพรมแดนจีน–เกาหลีเหนือทอดยาวไปตามกลางแม่น้ำตูเมน ในขณะที่พรมแดนจีน–รัสเซียเข้าใกล้จุดเชื่อมต่อทางบกจากทิศเหนือ เนื่องจากตามทฤษฏี จุดสามเหลี่ยมจะตั้งอยู่กลางแม่น้ำซึ่งเป็นไปไม่ได้ที่จะติดตั้งอนุสาวรีย์พรมแดน ข้อตกลงนี้จึงกำหนดให้ทั้งสามประเทศติดตั้งอนุเสาวรีย์พรมแดนที่ริมฝั่งแม่น้ำแทน และกำหนดตำแหน่งของจุดสามเหลี่ยมโดยการยึดตามจุดที่ตั้งของอนุสาวรีย์เหล่านั้น
หน่วยการบริหารที่ชายแดนฝั่งรัสเซียคือ เขตคาซันสกีของดินแดนปรีมอร์เย ทางฝั่งเกาหลีคือเมืองราซ็อน สถานีรักษาชายแดนรัสเซียหลักในพื้นที่คือเปสชายานา
พระนิรฤต

พระนิรฤต (เทวนาครี: निरृत) เป็นเทพเจ้าในศาสนาฮินดู บุคลาธิษฐานของความตาย การเสื่อมถอย และความเศร้าหมอง ในพระเวท ปรากฏนิรฤตเป็นเทวีผู้อาศัยในดินแดนของคนตาย แต่ในศาสนาฮินดูยุคหลังมา ปรากฏนิรฤตเป็นเทพบุรุษเช่นกัน และได้รับการยกให้เป็นทิกบาลประจำทิศตะวันตกเฉียงใต้
ศัพทมูล.
คำภาษาสันสกฤต "Nirṛti" แปลว่า "เสื่อมถอย" หรือ "เสื่อมสลาย" มีรากมาจากคำว่า "nirṛ" ("การแยกจาก") และสามารถตีความว่าหมายถึง "การขาดซึ่ง "ฤต"" หมายถึงสถานะแห่งความสับสนอลหม่าน ชื่อนี้จึงหมายเถึงเทพเจ้าในผู้ปกป้องภาวะไร้ซึ่งความสับสนวุ่นวายในจักรวาล
ในเอกสารพระเวทปรากฏการใช้คำนี้เพื่อระบุถึงความมืดทะมน ความไม่ดำรงอยู่ ไร้ซึ่งแสง อาหาร และเด็ก องค์ประกอบที่ขาดไปในดินแดนนิรฤตนี้เป็นองค์ประกอบที่จำเป็นต่อชีวิตและพิธีกรรมในพระเวท
เทวี.
ปรากฏพระนิรฤตในบทสวดของ "ฤคเวท" ส่วนมากปรากฏบทสวดภาวนาหาการคุ้มกันจากพระนาง การร้องขอจากพระนางในยามที่จะต้องออกเดินทาง บทสวดที่ X.59 ปรากฏพระนางอยู่หลายครั้ง ในบทสวดนี้ หลังสรุปธรรมชาติของพระนางแล้ว ยังร้องขอพระนางในคราออกเดินทางจากสถานที่ประกอบพิธีบูชายัญ ใน "อาถรรพเวท" (V.7.9) ระบุว่าพระนางมีปอยผมสีทอง ใน "ไตตติริยพรหมัน" (I.6.1.4) ระบุว่าพระนางมีสีวรกายเข้ม แต่งกายด้วยเครื่องนุ่งห่มสีดำ ถวายเครื่องบูชาให้ใช้ผลไม้เปลือกแข็งสีดำ ใน "ศตปาถพรหมัน" (X.1.2.9) เชื่อมโยงพระนางกับทิศตะวันตกเฉียงใต้ แต่ในส่วนอื่นของคัมภีร์เดียวกัน (V.2.3.3.) ระบุว่าพระนางประทับในอาณาจักรแห่งคนตาย
ทิกปาละ.
นักวิชาการบางส่วนระบุว่าเทวีนิรฤตแปรสภาพมาเป็นเทพบุรุษในตำนานฮินดูยุคหลัง และกลายมาเป็นทิกบาล ผู้พิทักษ์แห่งทิศตะวันตกเฉียงใต้
บางครั้งปรากฏพระนิรฤตเป็นหนึ่งในรุทร และมีการบรรยายไว้ว่าเป็นบุตรของสถานุ (Sthanu) ปรากฏคำอธิบายที่แตกต่างกันไปเกี่ยวกับพระนิรฤตในเอกสารต่าง ๆ เช่น อาคม นะบุว่าพระนิรฤตมีสีวรกายสีดำ ร่ายกายใหญ่กำยำ ทรงเครื่องสีเหลือง มีวาหนะเป็นมนุษย์หรือสิงโต
อินดี 800

อินดี 800  เป็นวิดีโอเกมแข่งความเร็วอาร์เคดที่ได้รับการเปิดตัวใน ค.ศ. 1975 โดยบริษัทอาตาริ อิงค์. และจัดจำหน่ายในประเทศญี่ปุ่นโดยนากามูระ เซซากูโช (นัมโค)
เทคโนโลยี.
เกมดังกล่าวตั้งอยู่ในตู้สี่เหลี่ยมแบบกำหนดเองขนาดใหญ่ที่ใช้พื้นที่ 16 ตารางฟุต (1.5 ตร.ม.) แต่ละด้านของตู้มีพวงมาลัยสองพวงและคันเหยียบสี่คัน ส่วนจอภาพขนาด 25 นิ้วติดตั้งไว้ที่ด้านบนสุดของตู้และมองลงมาด้านล่าง เกมดังกล่าวใช้จอแสดงผลอาร์จีบีแบบสีเต็มรูปแบบและไม่ใช้การซ้อนทับสี
อุปกรณ์อิเล็กทรอนิกส์สำหรับการประมวลผลประกอบด้วยกล่องใส่การ์ดที่มี "แบ็กเพลน" หรือ "มาเธอร์บอร์ด", แปดแผงฟังก์ชันรถที่เหมือนกัน และสามแผงประมวลผลทั่วไปที่ไม่ซ้ำกัน ซึ่งแผงแบ็กเพลนรองรับและเชื่อมต่อถึงกัน แผงทั้ง 11 แผงมีไอซี เรกูเลเตอร์ 5 โวลต์คงที่ในตัว วงจรลอจิกทั้งหมดเป็นแบบทีทีแอล และไม่มีการใช้ไมโครโปรเซสเซอร์
แต่ละเกมขายพร้อมแผงรถสำรองสองแผง และหนึ่งในสามแผงประมวลผล เพื่อให้เจ้าของเกมสามารถซ่อมมันได้โดยการเปลี่ยนแผงวงจรอย่างง่าย ส่วนแผง "ตัวขยายการ์ด" สองแผงได้รับการตกแต่งด้วยแต่ละเกมที่จำหน่าย ซึ่งช่วยให้ช่างเทคนิคสามารถตรวจสอบส่วนประกอบแต่ละส่วนบนแผงต้องสงสัยในขณะที่ยังคงใช้งานอยู่ในเกม นอกจากนี้ ยังมีการติดตั้งชุดลอจิกไดอะแกรมของแผงวงจรครบชุด เช่นเดียวกับชุดแผนผังสำหรับจอภาพสีจีอี ที่ได้รับการดัดแปลง
และตู้นี้ยังมีกระจกเหนือศีรษะเพื่อให้ผู้ชมได้ชมเกมในขณะที่กำลังเล่นอยู่
รูปแบบการเล่น.
รูปแบบการเล่นเป็นการจำลองการแข่งความเร็วรูปแบบอินเดียแนโพลิส 500 ซึ่งผู้เล่นแข่งกันด้วยรถแข่งอินดีคาร์จำลอง โดยผู้เล่นแข่งความเร็วรถแบบก้อนเหลี่ยมรอบ ๆ ลู่วิ่งที่เรียบง่ายพร้อมมุมมองจากด้านบนลงล่าง ส่วนสีรถของผู้เล่นคือม่วง, พีช, เหลือง, เขียว, ฟ้าอ่อน, ขาว, แดง และน้ำเงินเข้ม
การตอบรับ.
ในเดือนมีนาคม ค.ศ. 1976 ชาร์ตอาร์เคดของ"รีเพลย์"ประจำปีแรกได้ระบุว่า"อินดี 800" เป็นวิดีโอเกมอาร์เคดที่สร้างรายได้สูงสุดเป็นอันดับสี่ของปีที่แล้วในสหรัฐ ต่อจาก"แทงก์", "วีลส์" และ"กันไฟต์" ส่วนในเดือนตุลาคม ค.ศ. 1976 ทาง"รีเพลย์"ได้ระบุว่า"อินดี 800" เป็นวิดีโอเกมอาร์เคดที่มีรายได้สูงสุดเป็นอันดับสี่ของ ค.ศ. 1976 ในสหรัฐ ต่อจาก"ซีวูล์ฟ", "กันไฟต์" และ"วีลส์" นอกจากนี้ ในประเทศญี่ปุ่น เกมนี้เป็นวิดีโอเกมอาร์เคดที่ทำรายได้สูงสุดเป็นอันดับสิบเมื่อ ค.ศ. 1976
กีฬาปัญจกีฬาสมัยใหม่ในโอลิมปิกฤดูร้อน 2024

กีฬาปัญจกีฬาสมัยใหม่ในโอลิมปิกฤดูร้อน 2024 มีกำหนดจัดขึ้นตั้งแต่วันที่ 8-11 สิงหาคม พ.ศ. 2567 ที่พระราชวังแวร์ซายและอารีน่าปารีสเหนือ กรุงปารีส ประเทศฝรั่งเศส พระราชวังแวร์ซายจะเป็นสถานที่แข่งขันกีฬาปัญจกีฬาสมัยใหม่ทุกรายการ ยกเว้นส่วนรอบจัดอันดับของฟันดาบ ซึ่งจะจัดขึ้นที่สนามอารีน่าปารีสเหนือ จะมีการแข่งขันที่งหมด 2 รายการ ได้แก่ รายการชายและรายการหญิง
ปลายปี พ.ศ. 2564 หลังการแข่งขันโตเกียวเกมส์ ไอโอซีประกาศว่า ปัญจกีฬาสมัยใหม่อาจจะถูกถอดออกจากโปรแกรมโอลิมปิกหลังจากปี 2024 หลังจากถูกนำเสนอในทุกครั้งตั้งแต่ปี ค.ศ. 1912 นอกจากนี้ ปัญจกีฬาสมัยใหม่ยังได้รับการออกแบบและแนะนำโดย ปีแยร์ เดอ กูแบร์แต็ง ผู้ก่อตั้งโอลิมปิกสมัยใหม่ ไอโอซีได้ตัดสินใจหลังจากเกิดการโต้เถียงจากการแข่งขันขี่ม้าที่โตเกียว ซึ่งเห็นว่าโค้ชคนหนึ่งทำร้ายร่างกายม้าตัวหนึ่งที่กำลังถูกใช้อยู่ สหภาพปัญจกีฬาสมัยใหม่นานาชาติ ซึ่งเป็นหน่วยงานกำกับดูแลกีฬาดังกล่าว ประกาศในเดือนพฤศจิกายน พ.ศ. 2564 ว่าจะพิจารณายกเลิกส่วนการขี่ม้าและแทนที่ด้วยกีฬาอื่น ต่อมาไอโอซีได้ประกาศว่าจะพิจารณารวมปัญจกีฬาสมัยใหม่ในการแข่งขันในอนาคต
การคัดเลือก.
นักกีฬา 72 คนในสองประเภทการแข่งขันมีสิทธิ์ผ่านเข้ารอบ โดยมีจำนวนสูงสุดสองคนต่อเพศจากแต่ละประเทศ วิธีการคัดเลือกยังคงเหมือนเดิมทั้งประเภทชายและหญิง
กำหนดการแข่งขัน.
Key
สรุปเหรียญรางวัล.
มีเหรียญรางวัลทั้งหมด 6 เหรียญ ได้รับโดย 6 NOC
กีฬาขี่ม้าในโอลิมปิกฤดูร้อน 2024

กีฬาขี่ม้าในโอลิมปิกฤดูร้อน 2024 จะจัดการแข่งที่ปารีส ประเทศฝรั่งเศส จะมี 3 สาขา สำหรับการแข่งขันทั้งประเภทเดี่ยวและทีม
การคัดเลือก.
กำหนดโควตา 200 ตำแหน่งสำหรับนักกีฬาขี่ม้า แบ่งออกเป็นสามสาขา (กระโดดข้ามเครื่องกีดขวาง 75 ตำแหน่ง, อีเว้นติ้ง 65 ตำแหน่งและศิลปะบังคับม้า 60 ตำแหน่ง) ทีมในแต่ละสาขา ประกอบด้วยม้าและนักกีฬา 3 คู่ ประเทศใด ๆ ที่ผ่านคัดเลือกทีม (กระโดดข้ามเครื่องกีดขวาง 20 , อีเว้นติ้ง 16 ทีมและศิลปะบังคับม้า 15 ทีม) ก็จะได้รับโควต้า 3 ตำแหน่งในการแข่งขันรายบุคคลสำหรับสาขานั้น ประเทศที่ไม่ผ่านการคัดเลือกประเภททีม สามารถได้รับโควต้าประเภทบุคคลในการแข่งขันศิลปะบังคับม้าและกระโดดข้ามเครื่องกีดขวาง จะได้รับโควต้า 1 ตำแหน่ง ได้จำนวนสูงสุด 2 ตำแหน่งในอีเว้นติ้ง รวมทั้งหมด 15 ตำแหน่งในกศิลปะบังคับม้าและกระโดดข้ามเครื่องกีดขวาง และ 17 ตำแหน่งอีเว้นติ้ง ประเภททีมจะคัดเลือกจากการแข่งขันเฉพาะ (การแข่งขันขี่ม้าโลกและการแข่งขันระดับทวีป) ในขณะที่ประเภทบุคคลคัดเลือกจากการจัดอันดับ ประเทศฝรั่งเศสประเทศเจ้าภาพ ผ่านการคัดเลือกประเภททีมในแต่ละสาขาโดยอัตโนมัติ
ประเทศที่เข้าร่วม.
มีทั้งหมด 49 NOC
<templatestyles src="Div col/styles.css"/>
กีฬายิงปืนในโอลิมปิกฤดูร้อน 2024

กีฬายิงปืนในโอลิมปิกฤดูร้อน 2024 ที่กรุงปารีส ประเทศฝรั่งเศส มีกำหนดจัดขึ้นระหว่างวันที่ 27 กรกฎาคม ถึง 5 สิงหาคม พ.ศ. 2567 ที่ศูนย์การยิงปืนแห่งชาติในชาโตรู ต่างจากในโอลิมปิกครั้งก่อน จำนวนนักกีฬาที่แข่งขันกันใน 15 รายการ ในครั้งนี้ลดลงจาก 360 เหลือ 340 คน โดยมีการกระจายอย่างเท่าเทียมกันระหว่างชายและหญิง นอกจากนี้ การเปลี่ยนแปลงที่สำคัญหลายประการได้เกิดขึ้นในการแข่งขันยิงปืนโอลิมปิก รวมทั้งรูปแบบการแข่งขันรอบสุดท้ายแบบใหม่และการเปลี่ยนการแข่งขันจากแทรปทีมผสมเป็นสกีตทีมผสม
กำหนดการแข่งขัน.
<templatestyles src="Olympic schedule legend/styles.css"/>
ประเทศไทยในเวิลด์เกมส์ 2022

ประเทศไทยในเวิลด์เกมส์ 2022 เข้าร่วมแข่งขันที่เมืองเบอร์มิงแฮม ประเทศสหรัฐ ตั้งแต่วันที่ 7 ถึง 17 กรกฎาคม พ.ศ. 2565 โดยเดิมกำหนดการแข่งขันในเดือนกรกฎาคม พ.ศ. 2564 แต่ถูกเลื่อนออกไปเนื่องจากการเลื่อนกำหนดการแข่งขันกีฬาโอลิมปิกที่โตเกียว 2020 นักกีฬาตัวแทนประเทศไทยคว้า 4 เหรียญทอง 3 เหรียญเงิน และ 2 เหรียญทองแดง ได้ในอันดับที่ 18 ในตารางสรุปเหรียญ
ผู้เข้าแข่งขัน.
ต่อไปนี้เป็นรายการจำนวนผู้เข้าแข่งขันในครั้งนี้
การลงประชามติประมวลกฎหมายครอบครัวคิวบา พ.ศ. 2565

มีการลงประชามติเมื่อวันที่ 25 กันยายน พ.ศ. 2565 ในประเทศคิวบาเพื่ออนุมัติการแก้ไขประมวลกฎหมายครอบครัวของรัฐธรรมนูญคิวบา การลงประชามติผ่านความเห็นชอบทำให้การสมรสเพศเดียวกันและการรับเลี้ยงบุตรบุญธรรมเพศเดียวกัน รวมถึงประเด็นเกี่ยวข้องอื่น ๆ เป็นสิ่งถูกกฎหมาย หลังจากการลงประชามติ นโยบายครอบครัวของคิวบาได้รับการอธิบายว่าเป็นหนึ่งในนโยบายที่ก้าวหน้าที่สุดในลาตินอเมริกา
การเตรียมการ.
ในวันที่ 15 กันยายน พ.ศ. 2564 รัฐบาลคิวบาได้ตีพิมพ์ร่างประมวลกฎหมายครอบครัวฉบับใหม่ ซึ่งจะรับรองการสมรสของคนเพศเดียวกัน มาตรา 61 ของร่างประมวลกฎหมายระบุว่าการแต่งงานเป็น "การครองคู่กันด้วยความยินยอมระหว่างคนสองคน" โดยไม่ระบุเพศของคู่สมรส ในทำนองเดียวกัน พ่อแม่ไม่ได้กำหนดเพศตามเพศอีกต่อไป เนื่องจากมาตรา 30 และ 31 อนุญาตให้มีการรับเลี้ยงบุตรบุญธรรมของคนเพศเดียวกันและให้สิทธิ์ในการเป็นพ่อแก่คู่รักที่ใช้เทคโนโลยีช่วยการเจริญพันธุ์ในรูปแบบต่าง ๆ อย่างชัดเจน ประมวลกฎหมายใหม่ได้รับการตอบรับอย่างดีจากสมาคมสิทธิของกลุ่มบุคคลที่มีความหลากหลายทางเพศ แม้ว่าพวกเขาจะยังคงระมัดระวังเกี่ยวกับความสำเร็จของการเปลี่ยนแปลง เมื่อวันที่ 30 ธันวาคม พ.ศ. 2564 ได้มีการจัดตั้งคณะกรรมการพิเศษขึ้นเพื่อจัดการลงประชามติ นำโดยนักการทูต อันโตนิโอ มาชิน
ภายใต้ระยะเวลาการปรึกษาหารืออย่างกว้างขวางตั้งแต่วันที่ 15 กุมภาพันธ์ พ.ศ. 2565 โครงการนี้ได้รับการวิพากษ์วิจารณ์จากนักเคลื่อนไหวที่สนับสนุนความหลากหลายทางเพศ ซึ่งอ้างว่าสิทธิขั้นพื้นฐานไม่ควรได้รับการลงประชามติ รัฐบาลคิวบาตอบโต้ว่าต้องการนำการเปลี่ยนแปลงกฎหมายไปใช้ในลักษณะที่สาธารณชนยอมรับ มากกว่าที่จะใช้กำลังบังคับ กระบวนการลงประชามติยังเกิดขึ้นกับฉากหลังของคลื่นของการแต่งงานเพศเดียวกันที่ถูกกฎหมายในส่วนที่เหลือของลาตินอเมริกา เพิ่มความผิดหวังในหมู่ชุมชนความหลากหลายทางเพศของคิวบาเกี่ยวกับการเปลี่ยนแปลงที่ช้าเมื่อเทียบกับเขตอำนาจศาลในบริเวณใกล้เคียง
นอกเหนือจากประเด็นเรื่องความหลากหลายทางเพศแล้ว ประมวลกฎหมายครอบครัวฉบับใหม่ยังรวมถึงการคุ้มครองเด็กและวัยรุ่นที่มากขึ้น ความรับผิดชอบร่วมกันของผู้ปกครองในการศึกษาของพวกเขา และความเท่าเทียมกันในสิทธิที่เข้มงวดระหว่างชายและหญิง ประมวลกฎหมายยังรับประกันว่าผู้เยาว์มีสิทธิที่จะไม่ตกเป็นเป้าของการกีดกัน ความรุนแรง หรือการละเลยของผู้ปกครอง
เมื่อวันที่ 6 มิถุนายน พ.ศ. 2565 ได้มีการนำเสนอ ประมวลกฎหมายครอบครัวรูปแบบที่ 25 ซึ่งสะท้อนถึงผลลัพธ์ขั้นสุดท้ายของการปรึกษาหารือสาธารณะและรวมถึงการแก้ไขมาตราถึง 48.73%
การลงคะแนนเสียง.
การลงคะแนนเสียงเริ่มต้นสำหรับชาวคิวบาในต่างประเทศในวันที่ 18 กันยายน ที่หน่วยเลือกตั้งประมาณ 1,000 แห่งทั่วโลก รวมถึงที่สถานทูตและสถานกงสุลคิวบา และเริ่มลงคะแนนเสียงในประเทศคิวบาเมื่อวันที่ 25 กันยายน เวลา 07.00 น. ตามเวลาออมแสงกลาง การลงคะแนนเสียงในประเทศส่วนใหญ่ปิดคูหาเวลา 18.00 น. แม้ว่าผู้มีสิทธิเลือกตั้งในแถวตามสถานที่เลือกตั้งในขณะนั้นได้รับอนุญาตให้ลงคะแนนได้ สถานที่บางแห่งในกรุงฮาวานาและซานเตียโกเดกูบา ได้รับอนุญาตให้เปิดจนถึง 20:00 น. เนื่องจากฝนตกจากฤดูพายุเฮอริเคนแอตแลนติกในปีนี้ ผลการลงประชามติจะออกในวันที่ 30 กันยายน โดยสภาการเลือกตั้งแห่งชาติ อย่างไรก็ตาม ผลสำรวจเบื้องต้นแสดงให้เห็นว่าผู้มีสิทธิเลือกตั้งส่วนใหญ่สนับสนุนการลงประชามติ อัตราการงดออกเสียงประชามติในคิวบาอยู่ที่ 26 เปอร์เซ็นต์ สูงกว่าปกติมากสำหรับการลงประชามติในคิวบา
ตลาดไท

ตลาดไท เป็นตลาดกลางสินค้าการเกษตรและอุตสาหกรรมการเกษตร บนพื้นที่ 542 ไร่ ถือเป็นตลาดที่มีขนาดใหญ่ที่สุดในประเทศไทย รวมถึงใหญ่สุดในเอเชียตะวันออกเฉียงใต้ ตั้งอยู่ริมถนนพหลโยธิน กิโลเมตรที่ 42 ในตำบลคลองหนึ่ง อำเภอคลองหลวง จังหวัดปทุมธานี บนพื้นที่ 542 ไร่ ประกอบด้วยตลาดย่อย 21 ตลาด ทั้งตลาดผัก ผลไม้ อาหารสด และดอกไม้ เปิดให้บริการ 24 ชั่วโมง ในแต่ละวันมีรถผักผลไม้และสินค้าเกษตรเข้ามาหมุนเวียนในตลาด 25,000 คัน เพื่อจำหน่ายผักผลไม้สดรวม 12,000 ตัน คิดเป็นมูลค่าเงินหมุนเวียนในตลาดเฉลี่ยวันละ 500–600 ล้านบาท และมีรถพุ่มพวงเข้าไปใช้บริการราว 500 คันต่อวัน
ตลาดไทบริหารจัดการโดย บริษัท ไทย แอ็กโกร เอ็กซเชนจ์ จำกัด ซึ่งเป็นบริษัทหนึ่งของตระกูล ภัทรประสิทธิ์ มีถนอม อังคณะวัฒนา เป็นผู้ก่อตั้งตลาดไท เริ่มทำการค้าขายเมื่อ พ.ศ. 2538 และเปิดให้บริการอย่างเป็นทางการเมื่อ พ.ศ 2540
กองทัพบกรัสเซีย

กองกำลังภาคพื้นดินของรัสเซีย  หรือที่รู้จักในชื่อ กองทัพบกรัสเซีย (แปลตรงตัว#เปลี่ยนทาง 'Army [of] Russia[n]') เป็นกองกำลังทางบกของกองทัพรัสเซีย
ความรับผิดชอบหลักของกองทัพบกรัสเซียคือการปกป้องพรมแดนของรัฐ การต่อสู้บนบก และกำจัดกองกำลังศัตรู ประธานาธิบดีรัสเซียเป็นผู้บัญชาการทหารสูงสุดแห่งกองทัพสหพันธรัฐรัสเซีย ผู้บัญชาการทหารสูงสุดของกองทัพบกรัสเซียเป็นหัวหน้าผู้บังคับบัญชาของกองทัพบกรัสเซีย เขาได้รับการแต่งตั้งจากประธานาธิบดีรัสเซีย กองบัญชาการหลักของกองทัพบกรัสเซียอยู่ในมอสโก
เจ้าสาวผมเป็นแฝดห้า เดอะ มูฟวี่

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
เจ้าสาวผมเป็นแฝดห้า เดอะ มูฟวี่ (; โรมาจิ: "Eiga Go-Tōbun no Hanayome") เป็นภาพยนตร์อนิเมะญี่ปุ่นแนวสุขนาฏกรรมจินตนิยมในปี พ.ศ. 2565 อ้างอิงจากซีรีส์มังงะเรื่อง"เจ้าสาวผมเป็นแฝดห้า" โดยเนงิ ฮารูบะและเป็นภาคต่อของซีรีส์อนิเมะโทรทัศน์ "เจ้าสาวผมเป็นแฝดห้า" (พ.ศ. 2562–2564) ผลิตโดยบิบิวรีแอนิเมชันสตูดิโอส์และจัดจำหน่ายโดยโพนีแคนยอน ภาพยนตร์กำกับโดยมาซาโตะ จิมโบะ เขียนบทโดยเคอิจิโร โอจิ พากย์เสียงตัวละครนำโดยโยชิตสึงุ มัตสึโอกะ, คานะ ฮานาซาวะ, อายานะ ทาเกทัตสึ, มิกุ อิโต, อายาเนะ ซากูระ และอิโนริ มินาเซะ
มีการประกาศสร้างภาคต่อของซีรีส์อนิเมะในเดือนมีนาคม พ.ศ. 2564 ตามมาด้วยการยืนยันโครงการในฐานะภาพยนตร์ในเดือนเมษายน มีการเผยรายชื่อนักพากย์และทีมงานของภาพยนตร์ในเดือนตุลาคมและธันวาคม พ.ศ. 2564 ตามลำดับ 
"เจ้าสาวผมเป็นแฝดห้า เดอะ มูฟวี่" เข้าฉายในโรงภาพยนตร์ในประเทศญี่ปุ่นในวันที่ 20 พฤษภาคม พ.ศ. 2565 และเข้าฉายในโรงภาพยนตร์ในประเทศไทยในวันที่ 29 กันยายน พ.ศ. 2565
กองทัพอากาศและอวกาศรัสเซีย

กองทัพอากาศและอวกาศรัสเซีย (#เปลี่ยนทาง ,) หรือ VKS  ประกอบด้วยกองกำลังอากาศและอวกาศของกองทัพรัสเซีย รัสเซียได้จัดตั้งวีเคเอสเป็นกองกำลังใหม่ของกองทัพในวันที่ 1 สิงหาคม ค.ศ. 2015 โดยการรวมกองทัพอากาศรัสเซีย (VVS) และกองกำลังป้องกันภัยทางอากาศและอวกาศ (VVKO) - ตามคำแนะนำของกระทรวงกลาโหม กองทัพอากาศและอวกาศรัสเซียมีกองบัญชาการอยู่ในมอสโก เซียร์เกย์ ชอยกู รัฐมนตรีกระทรวงกลาโหมรัสเซียอธิบายการควบรวมกิจการว่าเป็นการปรับปรุงประสิทธิภาพและการสนับสนุนด้านลอจิสติกส์
องค์กร.
กองกำลังย่อย.
ตามรายงานของเจนอินฟอร์เมชั่นกรุ้ป ด้วยการควบรวมของกองทัพอากาศรัสเซียและกองกำลังป้องกันภัยทางอากาศและอวกาศรัสเซีย กองทัพอากาศและอวกาศรัสเซียชุดใหม่ประกอบด้วยสามกองกำลังย่อย ได้แก่
สโมสรฟุตบอลบีจี ปทุม ยูไนเต็ด ในฤดูกาล 2565–2566

ฤดูกาล 2565–2566 เป็นฤดูกาลที่สามติดต่อกันของบีจี ปทุม ยูไนเต็ด ในการแข่งขันไทยลีก หลังจากที่เลื่อนชั้นขึ้นมาใน พ.ศ. 2562
นอกจากไทยลีกแล้ว สโมสรจะเข้าร่วมแข่งขันในไทยเอฟเอคัพ, ไทยลีกคัพ และเอเอฟซีแชมเปียนส์ลีกของฤดูกาลนี้ด้วย
การซื้อขายนักเตะ.
เข้า.
ก่อนเปิดฤดูกาล
"หมายเหตุ 1: "
กลางฤดูกาล
ออก.
ก่อนเปิดฤดูกาล
"หมายเหตุ 1: "
ปล่อยยืมตัว.
ก่อนเปิดฤดูกาล
กลางฤดูกาล
กลับมาจากการยืมตัว.
ก่อนเปิดฤดูกาล
"หมายเหตุ 1: เควิน อินเกรโซ กลับไปสู่สโมสรและย้ายไป ศรี ปะหัง เอฟซี (มาเลเซีย) สำหรับการยืมตัวอื่น."
"หมายเหตุ 2: สิโรจน์ ฉัตรทอง กลับไปสู่สโมสรและย้ายไป นครราชสีมา มาสด้า สำหรับการยืมตัวอื่น."
กระชับมิตร.
กระชับมิตร ก่อนเปิดฤดูกาล.
      ชนะ
      เสมอ
      แพ้
กระชับมิตร กลางฤดูกาล.
      ชนะ
      เสมอ
      แพ้
การแข่งขัน.
ไทยแลนด์แชมเปียนส์คัพ.
นัด.
      ชนะ
      เสมอ
      แพ้
ไทยลีก 1.
ตารางคะแนน.
 
แมตช์.
      ชนะ
      เสมอ
      แพ้
หมายเหตุ.
<templatestyles src="Reflist/styles.css" />
กองทัพอากาศรัสเซีย

กองทัพอากาศรัสเซีย (#เปลี่ยนทาง , , VVS) เป็นกองกำลังหนึ่งของกองทัพอากาศและอวกาศรัสเซีย ซึ่งก่อตั้งขึ้นเมื่อวันที่ 1 สิงหาคม ค.ศ. 2015 ด้วยการควบรวมของกองทัพอากาศรัสเซียและกองกำลังป้องกันภัยทางอากาศและอวกาศรัสเซีย กองทัพอากาศรัสเซียสมัยใหม่ก่อตั้งขึ้นเมื่อวันที่ 7 พฤษภาคม พ.ศ. 2535 ภายหลังการก่อตั้งกระทรวงกลาโหมของบอริส เยลต์ซิน อย่างไรก็ตาม กองทัพอากาศของสหพันธรัฐรัสเซียสามารถสืบทอดมรดกและขนบธรรมเนียมย้อนกลับไปสู่กองทัพอากาศจักรวรรดิรัสเซีย (ค.ศ. 1912–1917) และกองทัพอากาศโซเวียต (ค.ศ. 1918–1991)
กองทัพอากาศรัสเซียมีกองบินอิสระของตนเองคือ การบินนาวีรัสเซีย ซึ่งเป็นอดีตสหภาพโซเวียต "Aviatsiya Voenno-morskogo Flota" (ตามชื่อ "การบินของกองเรือทหาร - กองเรือทะเล") หรือ AVMF
มณฑลทหารตะวันตก

มณฑลทหารตะวันตก (รัสเซีย: Западный военный округ) เป็นมณฑลทหารของประเทศรัสเซีย
มันเป็นหนึ่งในห้าเขตการทหารของกองทัพรัสเซีย โดยมีเขตอำนาจศาลหลักอยู่ในภูมิภาคกลางตะวันตกของรัสเซียยุโรป มณฑลทหารตะวันตกถูกสร้างขึ้นโดยเป็นส่วนหนึ่งของการปฏิรูปทางทหารในปี ค.ศ. 2008 และก่อตั้งโดยพระราชกฤษฎีกาของประธานาธิบดีหมายเลข 1144 ลงนามเมื่อวันที่ 20 กันยายน ค.ศ. 2010 โดยเป็นการควบรวมกิจการของมณฑลทหารมอสโก มณฑลทหารเลนินกราด และเขตพิเศษคาลินินกราด เขตเริ่มดำเนินการเมื่อวันที่ 20 ตุลาคม ค.ศ. 2010 ภายใต้คำสั่งของพลเอกวาเลรี เจราซิมอฟ
มณฑลทหารตะวันตกเป็นมณฑลทหารที่เล็กที่สุดเป็นอันดับสองในประเทศรัสเซียตามขนาดทางภูมิศาสตร์ เขตนี้ประกอบด้วยหน่วยองค์ประกอบของประเทศรัสเซีย 26 เขต ได้แก่ แคว้นเบลโกรอด, แคว้นเบรียนสค์, แคว้นอีวาโนโว, แคว้นคาลินินกราด, แคว้นคาลูกา, คาเรเลีย, แคว้นคอสโตรมา, แคว้นคูสค์, แคว้นเลนินกราด, แคว้นลีเปตสค์, มอสโก, แคว้นมอสโก, แคว้นนิจนีนอฟโกรอด, แคว้นนอฟโกรอด, แคว้นโอริออล, แคว้นปัสคอฟ, แคว้นเรียซัน, เซนต์ปีเตอส์เบิร์ก, แคว้นสโมเลนสค์, แคว้นตัมบอฟ, แคว้นตเวียร์, แคว้นตูลา, แคว้นวลาดีมีร์, แคว้นโวลอกดา, แคว้นโวโรเนจ, แคว้นยาโรสลัฟล์ เมื่อวันที่ 1 ธันวาคม ค.ศ. 2014 กองบัญชาการยุทธศาสตร์ร่วมอาร์กติกได้แยกตัวออกจากมณฑลทหารตะวันตก โดยได้ถอดแคว้นอาร์ฮันเกลสค์, แคว้นมูร์มันสค์, สาธารณรัฐโคมี และเขตปกครองตนเองเนเนตส์ เช่นเดียวกับกองเรือบอลติกและกองเรือเหนือของกองทัพเรือรัสเซีย ออกจากกองบัญชาการเขต
มณฑลทหารตะวันตกมีกองบัญชาการอยู่ในอาคารเจ้าหน้าที่ทั่วไปในเซนต์ปีเตอส์เบิร์ก
มณฑลทหารใต้

มณฑลทหารใต้ (รัสเซีย: Южный военный округ) เป็นมณฑลทหารของประเทศรัสเซีย
มันเป็นหนึ่งในห้าเขตการทหารของกองทัพรัสเซีย โดยมีเขตอำนาจศาลหลักอยู่ในเขตคอเคซัสเหนือของประเทศรัสเซีย และฐานทัพรัสเซียในรัฐหลังโซเวียตของคอเคเซียนใต้ มณฑลทหารใต้ถูกสร้างขึ้นโดยเป็นส่วนหนึ่งของการปฏิรูปทางทหารในปี ค.ศ. 2008 และก่อตั้งโดยพระราชกฤษฎีกาประธานาธิบดีหมายเลข 1144 ลงนามเมื่อวันที่ 20 กันยายน ค.ศ. 2010 เพื่อแทนที่มณฑลทหารคอเคซัสเหนือ และควบคุมโดยกองบัญชาการของกองเรือทะเลดำและกองเรือแคสเปียน เขตเริ่มดำเนินการเมื่อวันที่ 22 ตุลาคม ค.ศ. 2010 ภายใต้การบังคับบัญชาของพลเอกอเล็กซานเดอร์ กัลกิ้น
มณฑลทหารใต้เป็นมณฑลทหารที่เล็กที่สุดในประเทศรัสเซียตามขนาดทางภูมิศาสตร์ เขตนี้มี 151 หน่วยองค์ประกอบของสหพันธรัฐรัสเซีย ได้แก่ สาธารณรัฐอะดีเกยา, แคว้นอัสตราฮัน, สาธารณรัฐเชเชน, สาธารณรัฐดาเกสตาน, สาธารณรัฐอิงกูเชเตีย, สาธารณรัฐคาบาร์ดีโน-บัลคาเรีย, สาธารณรัฐคัลมืยเคีย, สาธารณรัฐคาราชาเยโว-ซีร์คัสเซีย, ดินแดนครัสโนดาร์, สาธารณรัฐนอร์ทออสซีเชีย–อะลาเนีย, แคว้นรอสตอฟ, ดินแดนสตัฟโรปอล, แคว้นวอลโกกราด และตั้งแต่การผนวกไครเมียในปี ค.ศ. 2014 จึงรวม สาธารณรัฐไครเมียและเซวัสโตปอล เข้ามาด้วย
มณฑลทหารใต้มีกองบัญชาการใน รอสตอฟ-นา-โดนู และผู้บัญชาการเขตคนปัจจุบันคือพันเอก (ต่อมาคือพลเอกกองทัพบก) อเล็กซานเดอร์ ดวอร์นิคอฟ ซึ่งดำรงตำแหน่งตั้งแต่ 20 กันยายน ค.ศ. 2016 เขตนี้เป็นรูปแบบที่มีประสิทธิภาพและมีความสามารถมากที่สุดของกองทัพรัสเซีย
หมายเหตุ.
<templatestyles src="Reflist/styles.css" />
มณฑลทหารกลาง

มณฑลทหารกลาง ((รัสเซีย: Центральный военный округ) เป็นมณฑลทหารของประเทศรัสเซีย
มันเป็นหนึ่งในห้ามณฑลทหารของกองทัพรัสเซีย โดยมีเขตอำนาจศาลหลักอยู่ในภูมิภาคโวลก้า ยูรัล และไซบีเรียตอนกลางของประเทศ และฐานทัพรัสเซียในรัฐหลังโซเวียตในเอเชียกลาง มณฑลทหารกลางถูกสร้างขึ้นโดยเป็นส่วนหนึ่งของการปฏิรูปทางทหารในปี ค.ศ. 2008 และก่อตั้งโดยพระราชกฤษฎีกาประธานาธิบดีฉบับที่ 1144 ลงนามเมื่อวันที่ 20 กันยายน ค.ศ. 2010 โดยเป็นการควบรวมของมณฑลทหารโวลก้า–ยูรัลและส่วนใหญ่ของมณฑลทหารไซบีเรีย เขตเริ่มดำเนินการเมื่อวันที่ 21 ตุลาคม ค.ศ. 2010 ภายใต้การบังคับบัญชาของพลโทวลาดิมีร์ เชอร์กิน
มณฑลทหารกลางเป็นมณฑลทหารที่ใหญ่ที่สุดในประเทศรัสเซียตามขนาดทางภูมิศาสตร์ มีพื้นที่ 7,060,000 ตารางกิโลเมตร (2,730,000 ตารางไมล์) (คิดเป็น 40% ของดินแดนรัสเซีย) และประชากร 54.9 ล้านคน (39%) เขตนี้ประกอบด้วยหน่วยองค์ประกอบของประเทศรัสเซีย 29 เขต จาก 85 เขต ได้แก่ ดินแดนอัลไต, สาธารณรัฐอัลไต, สาธารณรัฐบัชคอร์โตสตาน, แคว้นเชเลียบินสค์, สาธารณรัฐชูวัช, แคว้นอีร์คุตสค์, แคว้นเคเมโรโว, สาธารณรัฐคาคัสเซีย, เขตปกครองตนเองคันตี-มันซี–ยูกรา, แคว้นคีรอฟ, ดินแดนครัสโนยาสค์, แคว้นคูร์กัน, สาธารณรัฐมารีเอล , สาธารณรัฐมอร์โดเวีย, เขตปกครองตนเองยามาโล-เนเนตส์, แคว้นโนโวซีบีสค์, แคว้นออมสค์, แคว้นโอเรนบุร์ก, แคว้นเปนซา, ดินแดนเปียร์ม, แคว้นซามารา, แคว้นซาราตอฟ, แคว้นสเวียร์ดลอฟสค์, สาธารณรัฐตาตาร์สตาน, แคว้นตอมสค์, สาธารณรัฐตูวา, แคว้นตูย์เมน, สาธารณรัฐอุดมูร์ต, แคว้นอูลยานอฟสค์
มณฑลทหารกลางมีกองบัญชาการใหญ่ในเยคาเตรินเบิร์ก และผู้บัญชาการมณฑลคนปัจจุบันคือ พันเอกอเล็กซานเดอร์ ลาแปง ซึ่งดำรงตำแหน่งตั้งแต่ 22 พฤศจิกายน ค.ศ. 2017
อิชิโกะกับฮาเนโอะ

อิชิโกะกับฮาเนโอะ: จะฟ้องร้องด้วยเรื่องแบบนั้นเหรอ?  เป็นละครโทรทัศน์ญี่ปุ่นที่ออกอากาศทางทีบีเอสทีวี ตั้งแต่วันที่ 15 กรกฎาคม ถึง 16 กันยายน ค.ศ. 2022 นำแสดงโดย คาซูมิ อาริมูระ แสดงเป็น โชโกะ อิชิดะ ผู้ช่วยทนายของ โยชิโอะ ฮาเนโอกะ แสดงโดย โทโมยะ นากามูระ
แก๊งบัสเตอส์ (วิดีโอเกม)

แก๊งบัสเตอส์  เป็นเกมคอมโมดอร์ 64 เกี่ยวกับมาเฟียอเมริกันที่เริ่มต้นในช่วงเริ่มของการห้ามสุราเมื่อช่วงต้นคริสต์ทศวรรษ 1920 โดยมีเอกสารครบชุดรวมอยู่ในเกมที่สอนผู้เล่นเกี่ยวกับอภิธาน "ภาษา" ของมาเฟียฉบับสมบูรณ์ เกมนี้ได้ปรากฏในนิตยสาร"เดอะเรนโบว์"ฉบับเดือนธันวาคม ค.ศ. 1982 และเนื่องจากข้อบกพร่องต่าง ๆ เกมจึงไม่สามารถทำงานได้บนเครื่อง 16เค แต่ทำงานอย่างไว้ใจได้ในเครื่อง 32เค ส่วนใหญ่
สาระสำคัญ.
ผู้เล่นแต่ละคนพยายามที่จะได้รับการเลื่อนตำแหน่งจากพังก์เป็นเจ้าพ่อโดยการซื้อปืนและพยายามฆ่าใครสักคน หากถูกตัดสินว่ามีความผิด "ผู้เป็นกระบอกเสียงแทนรัฐ" จะตัดสินจำคุกผู้เล่นสี่ปีในเรือนจำ สำหรับแต่ละคำพิพากษาที่ตามมา คำพิพากษานั้นจะเพิ่มเป็นสองเท่า เว้นแต่จะสามารถซื้ออภัยโทษได้จาก "ผู้เป็นกระบอกเสียงแทนรัฐ" ผู้เล่นสามารถซื้อสหภาพรถบรรทุก, โสเภณีที่ได้รับมอบหมายทั้งหมดด้วยชื่อรหัส"เบ็ตซี" และการดำเนินการของมูนไชน์ ส่วนรถลีมูซีนสามารถขโมยได้จากผู้เล่นคนอื่นที่มีรถลีมูซีนอยู่แล้ว โดยมีความเสี่ยงในระดับหนึ่ง และการเดิมพันการแข่งความเร็วม้าสามารถมีบทบาทในการเพิ่มดอลลาร์อันมีค่าไปยังบัญชีธนาคารของผู้เล่น
เกมทั้งหมดจะจบลงเมื่อผู้เล่นคนสุดท้ายที่เหลืออยู่กลายเป็นเจ้าพ่อ หรือรัฐบาลสหรัฐฉลาดขึ้นและเอาชนะผู้เล่นทั้งหมด เกมดังกล่าวกำหนดให้ผู้เล่นแต่ละคนมีเมืองในอเมริกาที่แตกต่างกัน เช่น บรุกลิน หรือฟิลาเดลเฟียเพื่อบริหารอาณาจักรของตน
การตอบรับ.
แอนดี ปีเตอส์ จากนิตยสาร"เดอะเรนโบว์"กล่าวว่า "หากคุณเคยใฝ่ฝันที่จะใช้ชีวิตแบบอาชญากร "แก๊งบัสเตอส์"เป็นวิธีที่ยอดเยี่ยมในการเริ่มต้น ซึ่งทำให้คุณทั้งปลอดภัยและไม่มีมลทิน!"
ส่วนรอย แวกเนอร์ จากนิตยสาร"คอมพิวเตอร์เกมมิงเวิลด์"กล่าวว่า "โปรแกรมนี้นำเสนอการลงบัญชีที่มีสีสันและการจัดตารางที่สมบูรณ์แบบ ซึ่งมีกราฟิกที่จำกัดมาก แต่เป็นเกมที่น่าสนใจที่มีกลยุทธ์มากกว่าหนึ่งแบบที่สามารถชนะได้"
ยาโนช บอโลก (นักชีววิทยา)

ยาโนช บอโลก (19 กุมภาพันธ์ ค.ศ. 1913, ลองกา, จักรวรรดิออสเตรีย-ฮังการี – 15 สิงหาคม ค.ศ. 2002, บูดาเปสต์) เป็นทั้งนักสัตววิทยา นักนิเวศวิทยา และศาสตราจารย์ชาวฮังการี ผู้รับรางวัลโกชุตและรางวัลเซเชญี รวมถึงเป็นสมาชิกของบัณฑิตยสถานวิทยาศาสตร์ฮังการี
เขาเชี่ยวชาญด้านวิทยาสัตว์พวกแมงมุม (arachnology) ตลอดจนมีส่วนสำคัญในการให้ความรู้เกี่ยวกับแมงมุมและไรออริบาทิด เช่นเดียวกับวิทยาชุมชีพสัตว์ (zoocenology)
บรรทัดฐานเอกราชของคอซอวอ

เมื่อวันที่ 17 กุมภาพันธ์ พ.ศ. 2551 สมัชชาของคอซอวอ ซึ่งขณะนั้นเป็นจังหวัดหนึ่งของประเทศเซอร์เบียภายใต้การอารักขาของสหประชาชาติ ได้ทำการประกาศเอกราช หลังจากนั้น คอซอวอได้รับการรับรองเป็นรัฐเอกราชจากสหรัฐ ตุรกี แอลเบเนีย ออสเตรีย เยอรมนี อิตาลี ฝรั่งเศส สหราชอาณาจักร ไต้หวัน และรัฐอื่น ๆ จำนวนมาก เรื่องนี้นำไปสู่ประเด็นถกเถียงระหว่างประเทศ ว่าการประกาศเอกราชฝ่ายเดียวของคอซอวอนั้น ถือเป็นบรรทัดฐานในกฎหมายระหว่างประเทศ หรือเป็นเพียงกรณีเฉพาะ การที่คอซอวอได้รับการรับรองจากประเทศสมาชิกสหประชาชาติถึง 97 ประเทศ จาก 193 ประเทศ ถือเป็นแรงบันดาลใจให้กับขบวนการแบ่งแยกดินแดนในหลายประเทศ
มีองค์กรและรัฐที่ไม่ได้รับการรับรองอย่างน้อย 70 กลุ่ม ที่อ้างถึงบรรทัดฐานคอซอวอเพื่อที่จะบรรลุเป้าหมายของตน อับคาเซียและเซาท์ออสซีเชียได้เรียกร้องอีกครั้งให้มีการยอมรับอำนาจอธิปไตยของตน เอกราชของคอซอวอยังนำไปสู่ความตึงเครียดในประเทศบอสเนียและเฮอร์เซโกวีนา โดยสาธารณรัฐเซิร์ปสกาได้ยับยั้งการรับรองคอซอวอ และขู่ว่าจะประกาศตนเป็นเอกราชเสียเอง 
สาธารณรัฐไครเมียประกาศเอกราชจากประเทศยูเครนเมื่อ 11 มีนาคม พ.ศ. 2557 โดยอ้างถึงบรรทัดฐานคอซอวอ ไครเมียได้ถูกผนวกเข้ากับรัสเซีย ภายใต้การนำของประธานาธิบดีวลาดีมีร์ ปูติน ในสัปดาห์ต่อมา อย่างไรก็ตาม ปูตินปฏิเสธที่จะให้การรับรองคอซอวอ
การรับรองสถานะของรัฐทางตะวันออกของยูเครนที่แยกตัวออกไป โดยรัฐบาลของปูตินเมื่อ 21 กุมภาพันธ์ พ.ศ. 2565 และการรุกรานยูเครนที่ตามมา ล้วนแต่ทำภายใต้บริบทของบรรทัดฐานคอซอวอ อย่างไรก็ตาม จนถึงเดือนเมษายน พ.ศ. 2565 รัสเซียยังคงไม่รับรองคอซอวอ
TOLES

Test of Legal English Skills (TOLES; การทดสอบทักษะภาษาอังกฤษทางกฎหมาย) เป็นชุดการสอบภาษาอังกฤษทางวิชาชีพเชิงปฏิบัติสำหรับนักกฎหมายและนักศึกษากฎหมาย ข้อสอบ TOLES นั้นออกโดยบริษัท Global Legal English ซึ่งเป็นสมาชิกของแผนกระหว่างประเทศของสมาคมกฎหมายอังกฤษและเวลส์ ซึ่ง TOLES ได้รับการออกแบบให้เป็นข้อสอบภาษาอังกฤษด้านกฎหมายสำหรับผู้ประกอบอาชีพ มากกว่าจะเป็นข้อสอบที่สร้างหรือจัดทำขึ้นสำหรับผู้ศึกษาเชิงวิชาการ การสอบ TOLES ไม่ได้กำหนดไว้อย่างเป็นทางการในกรอบอ้างอิงสมรรถนะด้านภาษาแห่งสหภาพยุโรป (Common European Framework of Reference for Languages) เนื่องจากเนื้อหาทางกฎหมายของข้อสอบนั้นเกินกว่าการวัดความรู้ภาษาอังกฤษทั่วไป
การสอบ TOLES.
การสอบ TOLES เริ่มขึ้นในปี พ.ศ. 2543 เพื่อตอบสนองความต้องการจากสำนักงานกฎหมายและบริษัทผู้ว่าจ้างนักกฎหมายอื่น ๆ ข้อสอบมีให้เลือก 3 ระดับ ได้แก่ TOLES Foundation, TOLES Higher และ TOLES Advanced การสอบทั้งหมดมุ่งเน้นไปที่การพัฒนาความเข้าใจในกระบวนการทางธุรกิจตลอดจนความถูกต้องและการพัฒนาของคำศัพท์เฉพาะทางกฎหมายพาณิชย์ เป้าหมายที่ระบุไว้ของ TOLES คือการบรรลุมาตรฐานทักษะภาษาอังกฤษของกลุ่มบริษัทกฎหมายที่รู้จักกันในชื่อ Magic Circle และองค์กรธุรกิจอื่น ๆ ข้อสอบไม่ใช่การทดสอบกฎหมายอังกฤษแต่เป็นการทดสอบความรู้ด้านกฎหมายภาษาอังกฤษในบริบทของภาษาอังกฤษและกฎหมายระหว่างประเทศ หัวข้อหลักของการสอบประกอบด้วยสัญญาการค้าที่ร่างเป็นภาษาอังกฤษ รูปแบบของธุรกิจ และคำศัพท์ด้านการเงิน หลักสูตรเตรียมสอบ TOLES มีการดำเนินการสอนทั่วโลก รวมทั้งในสหราชอาณาจักร
ระดับการทดสอบ TOLES.
TOLES Foundation เป็นระดับแรก สำหรับนักศึกษาภาษาอังกฤษทางกฎหมายระดับเริ่มต้น/พื้นฐาน ข้อสอบเป็นการทดสอบทักษะการอ่านและการเขียน ใช้เวลาสอบ 90 นาที
TOLES Higher เป็นระดับที่สอง สำหรับนักศึกษาภาษาอังกฤษทางกฎหมายระดับกลาง ข้อสอบเป็นการทดสอบทักษะการอ่าน การเขียน และการฟัง ใช้เวลาสอบ 120 นาที
TOLES Advanced เป็นระดับสูงสุดในชุดทดสอบ สำหรับนักศึกษาภาษาอังกฤษทางกฎหมายระดับสูง ข้อสอบนี้เป็นการทดสอบทักษะการอ่านและการเขียน ใช้เวลาสอบ 120 นาที
ผู้สมัครสอบ.
ข้อสอบ TOLES เหมาะสำหรับนักกฎหมายและนักศึกษากฎหมายระหว่างประเทศที่กำลังหางานทางด้านกฎหมายพาณิชย์ระหว่างประเทศ ซึ่งรวมถึงผู้ที่ต้องการทำงานในสำนักงานกฎหมายระหว่างประเทศขนาดใหญ่ แผนกกฎหมายของบริษัทระหว่างประเทศ และหน่วยงานท้องถิ่นของรัฐ ผู้สมัครสอบระหว่างปี ค.ศ. 2000 ถึง 2018 ส่วนใหญ่ทำการสอบที่ศูนย์ของบริติช เคานซิล หรือตามมหาวิทยาลัย เจ้าของภาษา (ภาษาอังกฤษ) ไม่สามารถเข้าทำการสอบได้
ตรูญัน

ตรูญัน (อักษรโรมัน: Trunyan) หรือ เตอรูญัน (อักษรโรมัน: Terunyan) เป็นหมู่บ้านชาวบาหลี (บันจาร์; "banjar") ตั้งอยู่บนชายฝั่งตะวันออกของทะเลสาบบาตูร์ ซึ่งเป็นทะเลสาบแอ่งกะทะในตำบลบังลี ทางตอนกลางของเกาะบาหลี ประเทศอินโดนีเซีย หมู่บ้านนี้เป็นหนึ่งในหมู่บ้านของชาวบาหลีอากาที่สำคัญที่สุด เช่นเดียวกับหมู่บ้านเตอกานัน และซัมบีรัน ตรูญันเป็นที่รู้จักมากเป็นพิเศษจากพิธีกรรมที่เกี่ยวข้องกับการดูแลศพ หมู่บ้านตรูญันวางศพผู้วายชนม์ไว้บนพื้นดินในที่โล่ง มีแค่เสื้อผ้าและไผ่สานคลุมอยู่เท่านั้น และทิ้งไว้เช่นนั้นให้ย่อยสลาย ส่วนกลิ่นศพเชื่อกันว่ามีต้นไม้ใกล้เคียงดับไว้
ข้อมูลทั่วไป.
ตรูญันเป็นหนึ่งในหมู่บ้านชาวบาหลีอากาที่มีความโดดเดี่ยวทางวัฒนธรรมสูงที่สุดในเกาะบาหลี และตั้งอยู่บนเชิงเขาอากุง หมู่บ้านสามารถเข้าถึงได้ง่ายที่สุดโดยทางเรือ
โดยทั่วไปถือว่าชาวบ้านในชุมชนเป็นชาวบาหลีอากา หรือชาวบาหลีภูเขา ซึ่งต่างกับชาวบาหลีที่ราบ โดยที่บาหลีอากายังคงปฏิบัติตามธรรมเนียมพิธีที่มีอยู่เดิมก่อนการเข้ามาของอิทธิพลศาสนาฮินดูและพุทธดังที่ชาวบาหลีที่ราบนำมาปฏิบัติมากกว่า พิธีกรรมและวัฒนธรรมของตรูญันถือว่าโดดเด่นแม้กระทั่งในบรรดาหมู่บ้านบาหลีอากาด้วยกันเอง โบสถ์พราหมณ์ (ปูรา) หลักของหมู่บ้านมีป้ายข้อความอ้างว่าปูรานี้สร้างขึ้นในอย่างน้อยศตวรรษที่ 10 (ปี 833 ตามปฏิทินซากา) ส่วนหมู่บ้านน่าจะเก่าแก่กว่าปูรา
สังคม.
สังคมตรูญันประกอบด้วยสอง "วรรณะ" สำคัญ คือ บันจาร์เจอโร ("banjar jero") และ บันจาร์จาบา ("banjar jaba") วรรณะในระบบของตรูญันได้มาจากการสืบเชื้อสายที่มีมาตั้งแต่สมัยจักรวรรดิเกลเกล โดยบันจาร์เจอโรเป็นผู้สืบทอดของชาวตรูญันที่เดินทางออกจากหมู่บ้านเพื่อไปรับการแต่บตั้งโดยกษัตริย์แห่งเกลเกล ส่วนบันจาร์จาบา คือคนที่ถูกปกครองโดยบันจาร์เจอโรอีกที ระบบวรรณะนี้เป็นหนึ่งในตัวอย่างไม่กี่ตัวอย่างที่สังคมภายนอกมีอิทธิพลต่อสังคมตรูญันที่ตั้งอยู่ห่างไกลมากจากสังคมอื่น ๆ อีกอิทธิพลภายนอกที่โดดเด่นคือการบังคับให้ชายหนุ่มของตรูญันต้องเดินทางลงไปยังที่ราบของบาหลีเป็นช่วงเวลาหนึ่งเพื่อไปเป็นขอทานในลักษณะเช่นเดียวกับการบิณฑบาตของพระสงฆ์ในประเทศไทย อิทธิพลนี้ได้รับมาจากพระพุทธศาสนาที่เข้ามามีอทิธิพลเด่นชัดในศตวรรษที่ 10
เช่นเดียวกับชาวบาหลีกลุ่มอื่น ๆ ชาวตรูญันให้ความสำคัญกับการประดับประดาสิ่งสร้างต่าง ๆ อย่างสวยงามวิจิตร พิธีกรรมต่าง ๆ ต้องจัดอย่างตระการตาที่สุดเท่าที่ทำได้ เช่นหากจะจัดงานมงคลสมรส ก็จะต้องจัดให้อลังการที่สุด มิฉะนั้นก็ไม่ต้องจัดเลย เนื่องจากเศรษฐกิจของตรูญันมีขนาดเล็กและเป็นกสิกรรมอยู่ คนจำนวนมากไม่ได้มั่งคั่ง คู่รักที่แต่งงานหลายคู่แม้จะมีลูกแล้วก็เลือกที่จะเลื่อนงานแต่งงานออกไปตลอดกาล เพียงเพราะค่าใช้จ่ายในการจัดพิธีที่สูงมาก
พิธีศพ.
ชาวตรูญันมีพิธีศพที่ไม่เหมือนชนกลุ่มอื่นใดในเกาะบาหลี แทนที่การฝังศพ พิธีศพของตรูญันจะไว้ร่างของผู้วายชนม์ไว้บนพื้นเฉย ๆ คลุมด้วยผ้า และกรงไผ่ และทิ้งไว้เช่นนั้นให้ย่อยสลายตามกาลเวลา ว่ากันว่าต้นไทรเก่าแก่ (ขื่อว่า ตารูเมอญัน; "taru menyan", แปลว่า "ต้นกลิ่นหอม") ที่โตอยู่ใกล้กับที่ไว้ศพช่วยดับกลิ่นย่อยสลายของศพได้ นอกจากนี้ยังว่ากันว่าชื่อหมู่บ้าน "ตรูญัน" น่าจะมาจากชื่อของต้นไม้นี้ด้วย เมื่อศพย่อยสลายหมดจนเหลือแต่กระดูกแล้ว กะโหลกจะถูกแยกไปตั้งบนแท่นบูชารูปบันได ตั้งอยู่ห่างไปราว 500 เมตรจากบันจาร์กูบัน (Banjar Kuban) ซึ่งเข้าถึงได้จากทางเรือเท่านั้น อย่างไรก็ตาม พิธีศพเช่นนี้มีไว้สำหรับร่างของคนที่แต่งงานแล้วเท่านั้น หากเป็นโสด ศพจะถูกฝังในหลุม
พิธีศพเช่นนี้มีอายุเก่าแก่ไปถึงสมัยยุคหินใหม่ ในศาสนาบายู ("Agama Bayu") ในบาหลียุคก่อนอิทธิพลฮินดู ลัทธิที่ว่านี้บูชาดวงดาวและสายลม ("angin ngelinus")
รายชื่อผู้ชนะชาร์ตมิวสิกแบงก์ (ค.ศ. 2022)

ชาร์ต"มิวสิกแบงก์" เป็นรายการชาร์ตเพลงทางโทรทัศน์ของเคบีเอส ในเกาหลีใต้ รายการจะมอบรางวัลให้กับซิงเกิลที่มีประสิทธิภาพดีที่สุดในประเทศระหว่างการถ่ายทอดสดทุกสัปดาห์
ในปี 2022 มี 41 ซิงเกิลที่ได้อันดับที่หนึ่งในชาร์ต และ 31 ศิลปินได้รับถ้วยรางวัลอันดับหนึ่ง "Hot" โดยเซเวนทีน มีคะแนนสูงสุดที่ 13,816 คะแนน ในการออกอากาศเมื่อวันที่ 3 มิถุนายน "After Like" โดยไอฟ์ ได้รับถ้วยรางวัล 4 รางวัล ทำให้เป็นเพลงที่ได้รับรางวัลมากที่สุดแห่งปี ไอฟ์มีสามซิงเกิลที่ติดอันดับหนึ่งในชาร์ตปี 2022 ซึ่งประสบความสำเร็จด้วยเพลง "Eleven", "Love Dive" และ "After Like" ทั้งสามเพลงชนะทั้งหมดเก้าสัปดาห์ ทำให้ไอฟ์เป็นศิลปินที่ชนะมากที่สุดแห่งปี
มณฑลทหารตะวันออก

มณฑลทหารตะวันออก (รัสเซีย: Восточный военный округ) เป็นมณฑลทหารของประเทศรัสเซีย
มันเป็นหนึ่งในห้ามณฑลทหารของกองทัพรัสเซีย โดยมีเขตอำนาจอยู่ภายในเขตสหพันธ์ตะวันออกไกลของประเทศรัสเซีย มณฑลทหารตะวันออกถูกสร้างขึ้นโดยเป็นส่วนหนึ่งของการปฏิรูปทางทหารในปี ค.ศ. 2008 และก่อตั้งโดยพระราชกฤษฎีกาของประธานาธิบดีหมายเลข 1144 ลงนามเมื่อวันที่ 20 กันยายน ค.ศ. 2010 เพื่อแทนที่เขตทหารตะวันออกไกลด้วยการเพิ่ม ทรานส์ไบคาล ส่วนหนึ่งของมณฑลทหารไซบีเรีย เขตนี้เริ่มดำเนินการเมื่อวันที่ 21 ตุลาคม ค.ศ. 2010 ภายใต้การบังคับบัญชาของพลเรือเอกคอนสแตนติน ซิเดนโก
มณฑลทหารตะวันออกเป็นเขตทหารที่ใหญ่เป็นอันดับสองในประเทศรัสเซีย ด้วยขนาดทางภูมิศาสตร์ที่ 7,000,000 ตารางกิโลเมตร (2,700,000 ตารางไมล์) เขตนี้ประกอบด้วย 12 หน่วยองค์ประกอบของประเทศรัสเซีย ได้แก่ แคว้นอามูร์, สาธารณรัฐบูเรียเตีย, เขตปกครองตนเองชูคอตคา, แคว้นปกครองตนเองยิว, ดินแดนคัมชัตคา, ดินแดนฮาบารอฟสค์, แคว้นมากาดัน, ดินแดนปรีมอร์เย, สาธารณรัฐซาคา, แคว้นซาฮาลิน, ดินแดนซาไบคัลสกี
ผู้บัญชาการกองกำลังป้องกันภัยทางอากาศเป็นผู้อยู่ใต้บังคับบัญชาของกองกำลังทั้งหมดของทหารบกและอาวุธของกองทัพบกที่ปรับใช้ในอาณาเขตของมณฑล ยกเว้นกองกำลังขีปนาวุธยุทธศาสตร์และกองทัพอากาศและอวกาศ นอกจากนี้ ยังอยู่ใต้การปฏิบัติงานบังคับบัญชาของกองกำลังรักษาความปลอดภัยแห่งชาติ กองกำลังรักษาชายแดนของเอฟเอสบี เช่นเดียวกับหน่วยงานของกระทรวงสถานการณ์ฉุกเฉินและกระทรวงและหน่วยงานอื่น ๆ ที่ปฏิบัติงานในมณฑล
มณฑลทหารตะวันออกมีกองบัญชาการในคาบารอฟสค์ และผู้บัญชาการมณฑลคนปัจจุบันคือ พลเอกอาวุโส อเล็กซานเดอร์ ไชโก ซึ่งดำรงตำแหน่งตั้งแต่เดือนพฤศจิกายน พ.ศ. 2564
กองบัญชาการยุทธศาสตร์ร่วมกองเรือเหนือ

กองบัญชาการยุทธศาสตร์ร่วมกองเรือเหนือ  เป็นหนึ่งในห้ามณฑลทหารของกองทัพรัสเซีย มีเขตอำนาจควบคุมในภูมิภาคเหนือของรัสเซียยุโรปและมหาสมุทรอาร์กติกของยุโรปเป็นหลัก
กองบัญชาการยุทธศาสตร์ร่วมกองเรือเหนือเป็นมณฑลทหารที่ใหญ่เป็นอันดับสามตามขนาดทางภูมิศาสตร์ ประกอบด้วยหน่วยองค์ประกอบของประเทศรัสเซีย 4 แห่ง ได้แก่ แคว้นอาร์ฮันเกลสค์, สาธารณรัฐโคมี, แคว้นมูร์มันสค์, เขตปกครองตนเองเนเนตส์ นอกจากนี้ กองบัญชาการยังประกอบด้วยเกาะส่วนใหญ่ของรัสเซียในทะเลอาร์กติก รวมทั้งเกาะที่ตั้งอยู่ในหน่วยองค์ประกอบที่ไม่ได้อยู่ในมณฑล เป้าหมายหลักของกองบัญชาการนี้คือการรวมความรับผิดชอบทางทหารทั้งหมดไว้เหนือดินแดนของรัสเซียในแถบอาร์กติก ตลอดจนการรักษาผลประโยชน์ของรัสเซียและการตรึงอำนาจในภูมิภาคทั้งหมด
มณฑลนี้มีกองบัญชาการในเซเวโรมอร์สค์ และผู้บัญชาการทหารคนปัจจุบันคือ พลเรือเอก อเล็กซานเดอร์ มอยเซเยฟ ซึ่งดำรงตำแหน่งตั้งแต่ 3 พฤษภาคม ค.ศ. 2019